Doug Singh

Douglas A. „Doug“ Singh (* 9. November 1962) is en Politiker ut Belize (UDP).

Singh is 1962 as Söhn von George Singh († 9. März 1999) boren un is en Sikh von pundjabische Herkumst. He is verheiraadt un hett twee Kinner.Our Team, offshorebelize.com

He hett 1991 en Master of Business Administration an de Loyola Marymount University maakt un 1998 International Corporate Services Limited (ICS) grünnt.

Von 1999 bet 2009 weer he Vörsitter von de UDP.

He is 2008 as Vertreder von de Regeren in’n Senaat beropen worrn un bet 2012 Senater bleven.

As an’n 1. Juni 2010 dat Ministerium för Natschonale Sekerheit opdeelt worrn is in de Ministerien för Verdeffenderen un Polizei un Apentliche Sekerheit, hett Singh ünner Premierminister Dean Barrow Polizei un Apentliche Sekerheit övernahmen (Kabinett Barrow I). He is bet 9. März 2012 Polizeiminister bleven.

He is Vörsitter von dat Social Security Board von Belize un von Citrus Products of Belize Ltd.

 Footnoten 

Kategorie:Mann
Kategorie:Politiker (Belize)
Kategorie:Börger von Belize
Kategorie:Maat von de United Democratic Party (Belize)
Kategorie:Senater (Belize)
Kategorie:Boren 1962